# PERATURAN PERTANDINGAN SUKAN BOLA KERANJANG SUKAN SABAH (SAGA) X, KOTA KINABALU 2023 (LELAKI DAN WANITA)

* 1. **PERATURAN AM**
  2. Selain daripada peraturan-peraturan yang terkandung, pertandingan ini akan dijalankan mengikut peraturan terbaru **Undang-undang Bola Keranjang Antarabangsa** sebagaimana yang ditetapkan oleh **FIBA 2020**.
  3. Sekiranya timbul sebarang perselisihan dari segi pentafsirannya, maka undang-undang dalam Bahasa Inggeris akan dipatuhi.
  4. Kejadian di luar dugaan dan tidak dinyatakan dalam peraturan berkenaan akan diputuskan seperti berikut:
     1. Semua kejadian am akan diputuskan berasas kepada **Peraturan Am Sukan Sabah X, Kota Kinabalu 2023.**
     2. Sebarang perselisihan teknikal akan diputuskan berasas kepada Undang-undang Persekutuan Bola Keranjang Antarabangsa (FIBA).
  5. Semua keputusan yang dibuat oleh Jawatankuasa Teknikal dan Pertandingan Bola Keranjang Sukan Sabah X, Kota Kinabalu 2023 adalah muktamad.

# TARIKH PERTANDINGAN

* 1. Pertandingan ini akan bermula pada **17 hingga 21 Disember 2023.**

# TEMPAT PERTANDINGAN

* 1. Pertandingan ini akan diadakan di **Dewan Masyarakat Kota Kinabalu.**

# PENYERTAAN

* 1. Penyertaan hanyalah kepada semua daerah di Negeri Sabah sahaja. Penyertaan hendaklah dibuat melalui daerah masing-masing.
  2. Daerah-daerah yang mengambil bahagian hendaklah menghantar borang penyertaan kepada Jawatankuasa Teknikal dan Pertandingan Sukan Sabah X, Kota Kinabalu 2023.
  3. Setiap kontinjen hanya boleh mendaftarkan satu pasukan sahaja yang terdiri daripada :

|  |  |  |
| --- | --- | --- |
|  | **Lelaki** | **Wanita** |
| Pengurus Pasukan | 1 orang | 1 orang |
| Jurulatih | 2 orang | 2 orang |
| Peserta | 12 orang | 12 orang |
| **Jumlah** | **15 orang** | **15 orang** |

***Majlis Sukan Negeri Sabah***

# PENDAFTARAN DAN KELAYAKAN PESERTA

* 1. Hanya peserta yang lahir pada tahun **2003** dan selepasnya sahaja yang layak didaftarkan oleh sesuatu pasukan.
  2. Semua pasukan hendaklah mengemukakan salinan Kad Pengenalan dan gambar berukuran pasport semasa pendaftaran peserta.
  3. Sebarang pertukaran peserta/atlet atau pindaan/pertukaran kategori perlu mengisi **Borang Y** (pertukaran atlet) dan dihantar kepada Jawatankuasa Teknikal dan Pertandingan sebulan sebelum kejohanan bermula.
  4. Taraf pemastautin peserta adalah tertakluk kepada **Peraturan Am Perkara 4.8.**
  5. Kelayakan peserta adalah tertakluk kepada **Peraturan Am Perkara 4.9**.

# TAKLIMAT PENGURUS PASUKAN

* 1. Taklimat pengurus pasukan akan diadakan satu (1) hari sebelum pertandingan pertama dijalankan.
  2. Pengurus-pengurus pasukan dikehendaki mengemukakan senarai nama peserta beserta dengan Kad Pengenalan. **Tambahan kepada bilangan peserta yang telah didaftarkan tidak dibenarkan.**
  3. Senarai peserta yang disahkan semasa Taklimat Pengurus Pasukan adalah muktamad.

# SISTEM PERTANDINGAN

* 1. Jika penyertaannya terdiri daripada 8 pasukan, maka pertandingan peringkat awal akan dijalankan secara liga satu pusingan dan dalam (2) kumpulan iaitu Kumpulan ‘A’ dan Kumpulan ‘B’.
     1. Keempat-empat pasukan yang berjaya ke peringkat separuh akhir di Kejohanan Peringkat Negeri Sabah akan menjadi pasukan pilihan atau ‘*seeded*’. Pasukan Johan dan pasukan tempat keempat akan dimasukkan kedalam kumpulan ‘A’, pasukan Naib Johan dan pasukan tempat ketiga akan dimasukkan ke dalam kumpulan ‘B’. Pasukan-pasukan yang lain akan diundi bagi menentukan kumpulan masing-masing.
     2. Pemenang pertama dan pemenang kedua dalam kumpulan ‘A’ dan ‘B’ layak

memasuki ke peringkat separuh akhir seperti berikut:

|  |  |  |
| --- | --- | --- |
| ‘A1’ | mlw | ‘B2’ |
| ‘A2’ | mlw | ‘B1’ |

* + 1. Pemenang-pemenang di dalam perlawanan peringkat separuh akhir akan bertemu di dalam perlawanan akhir bagi menentukan Johan dan Naib Johan. Pasukan yang kalah akan bermain bagi menentukan tempat ketiga dan keempat.

***Majlis Sukan Negeri Sabah***

* 1. Jika penyertaan terdiri daripada Sembilan (9) hingga dua belas (12) pasukan, pertandingan peringkat awal akan dijalankan secara liga satu pusingan dalam tiga (3) kumpulan iaitu kumpulan ‘A’, kumpulan ‘B’ dan kumpulan ‘C’.
     1. Keempat-empat pasukan yang berjaya ke peringkat separuh akhir di Kejohanan Peringkat Negeri Sabah 2011 akan menjadi pasukan pilihan atau ‘*seeded*’. Pasukan Johan dan pasukan tempat keempat akan dimasukkan ke dalam kumpulan ‘A’, pasukan Naib Johan akan dimasukkan ke dalam kumpulan ‘B’ dan pasukan tempat ketiga akan dimasukkan ke dalam kumpulan ‘C’. Pasukan-pasukan yang lain akan diundi bagi menentukan kumpulan masing-masing.
     2. Pemenang pertama dan kedua dalam kumpulan ‘A’, ‘B’ dan ‘C’ layak memasuki peringkat kedua yang juga akan dijalankan secara liga dalam dua (2) kumpulan iaitu ‘X’ dan ‘Y’. Penentuan kumpulan ‘X’ dan ‘Y’ akan dibuat melalui undian selepas sahaja peringkat awal. Ketiga-tiga johan akan diundi semula. Dalam pengundian itu, dua (2) pasukan akan masuk kumpulan ‘X’ manakala satu pasukan yang lain ke kumpulan ‘Y’. Selepas itu naib johan kumpulan akan ditempatkan ke kumpulan yang tidak sama dengan johan. Pasukan-pasukan dalam kumpulan ‘X’ dan ‘Y’ akan bermain secara liga dalam kumpulan masing-masing. Johan Kumpulan ‘X’ dan ‘Y’ akan bertemu dalam perlawanan akhir bagi menentukan Johan dan Naib Johan. Manakala Naib Johan kumpulan ‘X’ dan ‘Y’ akan bermula bagi menentukan tempat ketiga dan keempat.
  2. Jika penyertaannya terdiri daripada tiga belas (13) pasukan atau lebih pertandingan peringkat awal akan dijalankan secara liga satu pusingan dalam empat (4) kumpulan iaitu kumpulan ‘A’, Kumpulan ‘B’, Kumpulan ‘C’ dan Kumpulan ‘D’.
     1. Keempat-empat pasukan yang berjaya ke peringkat separuh akhir di Kejohanan Peringkat Negeri Sabah akan menjadi pasukan Pilihan atau ‘seeded’. Pasukan Johan akan dimasukkan ke dalam kumpulan ‘A’, pasukan Naib Johan akan dimasukkan ke dalam kumpulan ‘B’, pasukan tempat ketiga akan dimasukkan ke dalam kumpulan ‘C’ dan pasukan keempat dimasukkan ke dalam kumpulan ‘D’. Pasukan-pasukan yang lain akan diundi bagi menentukan kumpulan masing- masing.
     2. Johan dan Naib Johan tiap-tiap kumpulan di peringkat awal layak memasuki ke peringkat suku akhir. Perlawanan dalam separuh akhir akan dijalankan secara kalah mati seperti berikut:

|  |  |  |  |  |
| --- | --- | --- | --- | --- |
| ‘A1’ | mln | ‘C2’ | - ‘D1’ | mln ‘B2’ |
| ‘B1’ | mln | ‘D2’ | - ‘C1’ | mln ‘A2’ |

* + 1. Pemenang-pemenang di dalam perlawanan separuh akhir akan bertemu dalam perlawanan akhir bagi menentukan Johan dan Naib Johan. Pasukan-pasukan yang kalah akan bermain bagi menentukan tempat ketiga dan keempat.

# SISTEM PENGIRAAN MATA/CARA MENENTUKAN KEDUDUKAN

* 1. Berikut adalah sistem pemberian mata:

|  |  |  |
| --- | --- | --- |
| **Menang** | **Kalah** | **Lucut Teknikal** |
| 2 mata | 1 mata | 0 mata |

***Majlis Sukan Negeri Sabah***

* 1. Sekiranya pada akhir perlawanan pusingan awal terdapat dua (2) atau lebih pasukan yang mempunyai mata yang sama, maka cara menentukan kedudukan akan dibuat mengikut sistem kiraan berpandu kepada Peraturan Pertandingan Persatuan Bola Keranjang Malaysia.

# PAKAIAN SERAGAM

* 1. Semua pasukan hendaklah memakai pakaian seragam iaitu jersi dan seluar pendek.
  2. Jersi hendaklah bernombor yang berukuran sekurang-kurangnya 15cm tinggi di hadapan pada paras dada dan 20cm di belakang.
  3. Nombor Jersi hendaklah dari nombor 0 hingga 99.
  4. Pasukan yang tidak memakai pakaian seragam tidak dibenarkan menyertai pertandingan ini.
  5. Setiap pasukan mesti mempunyai dua set jersi yang berlainan warna.

# PEMBATALAN

* 1. Setiap pasukan hendaklah berada di gelanggang tiga puluh (30) minit sebelum perlawanan dimulakan.
  2. Pasukan yang lewat lima belas (15) minit masa yang telah dijadualkan itu tanpa memberi alasan yang munasabah adalah dianggap memberi kemenangan tanpa bertanding kepada pihak lawannya.

# PEGAWAI-PEGAWAI TEKNIKAL PERTANDINGAN

* 1. Persatuan Sukan Negeri akan melantik Ketua delegate Teknikal, Delegat-delegat Teknikal dan Pegawai-pegawai Teknikal setelah berbincang dengan SABA tertakluk kepada Peraturan Am Perkara 14.2.
  2. Ketua Delegat Teknikal hendaklah mengemukakan laporan bersama-sama dengan laporan pengadil atau hakim mengenai peserta atau pegawai pasukan yang telah digantung daripada menyertai satu atau kesemua pertandingan bagi sukan berkenaan semasa Sukan Sabah X, Kota Kinabalu 2021 dijalankan kepada Persatuan Bola Keranjang Sabah untuk tindakan selanjutnya.
  3. Pertandingan akan dikendalikan oleh sebuah jawatankuasa Kawalan (*Control Committee*).
  4. Jawatankuasa kawalan terdiri daripada lapan (8) anggota, seorang pengerusi dan dibantu oleh seorang Penyelia Teknikal dan seorang Penyelia Pengadilan serta lima (5) anggota Juri.
  5. Pada setiap perlawanan dua (2) ahli Juri terdiri dari Jawatankuasa kawalan akan ditugaskan untuk mengawal perlawanan.

***Majlis Sukan Negeri Sabah***

# MENARIK DIRI

* 1. Setiap pasukan tidak dibenarkan menarik diri dari sebarang perlawanan. Jika ianya berlaku, pasukan berkenaan adalah dianggap menarik diri dari keseluruhan pertandingan dan tidak dibenarkan menyertai pertandingan seterusnya.
  2. Tindakan disiplin akan diambil terhadap pasukan berkenaan oleh Persatuan Bola Keranjang Sabah.

# BANTAHAN

* 1. Semua pasukan boleh membuat bantahan. Hanya pengurus pasukan sahaja dibenarkan membuat bantahan. Bantahan hendaklah dibuat secara bertulis dengan disertakan Wang Pertaruhan sebanyak RM 200.00 tunai. Rujuk kepada Peraturan Am perkara 16.1 dan perkara 16.2.
  2. Wang pertaruhan akan lupus jika bantahan yang dikemukakan itu didapati tidak wajar.
  3. Setiap bantahan hendaklah dihantar kepada Pengarah Pertandingan dalam masa tiga puluh (30) minit selepas pertandingan itu tamat.
  4. Pada akhir sesuatu perlawanan, sekiranya mana-mana pasukan ingin membuat bantahan, bantahan itu hendaklah dikemukakan secara lisan kepada pengadil semasa menandatangani buku rekod, ketua permainan mestilah menulis perkataan **Ingin Bantah** di bawah tandatangannya agar bantahan itu akan lebih berkesan.

# JAWATANKUASA BANTAHAN/TATATERTIB

* 1. Jawatankuasa Bantahan/Tatatertib terdiri daripada sembilan (9) orang anggota iaitu:
     1. Pengerusi Jawatankuasa Kawalan SABA.
     2. Pengarah Pertandingan.
     3. 3 orang ahli Jawatankuasa Kawalan SABA.
     4. 2 orang pengurus pasukan yang tidak terlibat dalam bantahan itu.
  2. Jawatankuasa Bantahan/tatatertib akan bersidang dalam masa dua (2) jam setelah menerima laporan dari pengadil atau pegawai pertandingan dan membuat sesuatu keputusan jika tindakan tatatertib perlu diambil.
  3. Jawatankuasa Bantahan/Tatatertib berhak mendapat sebarang maklumat daripada mana- mana pihak yang berkaitan dengan perkara yang dibincangkan itu untuk membuat sesuatu keputusan.
  4. Keputusan yang dibuat oleh Jawatankuasa Bantahan/Tatatertib Bola Keranjang Sabah adalah muktamad.

# HADIAH

* 1. Pingat-pingat akan disediakan seperti berikut:

|  |  |  |  |
| --- | --- | --- | --- |
| **Kategori** | **Emas** | **Perak** | **Gangsa** |
| Pasukan Lelaki | 1 (12) | 1 (12) | 1 (12) |
| Pasukan Wanita | 1 (12) | 1 (12) | 1 (12) |
| **Jumlah** | **2 (24)** | **2 (24)** | **2 (24)** |

* 1. Pemberian Pingat-pingat kemenangan adalah tertakluk kepada **Peraturan Tetap 14.3.**